《寄谢无逸》
宋代·汪革

问讯江南谢康乐，溪堂春木想扶疏。高谈何日看挥麈，安步从来可当车。

但得丹霞访庞老，何须狗监荐相如。新年更励于陵节，妻子同锄五亩蔬。

作者简介：抚州临川人，字信民。吕希哲门人，学者称青溪先生。哲宗绍圣四年进士。分教长沙，改宿州教授。蔡京当国，召为宗正博士，不就，复为楚州教官。卒年四十。有《青溪类稿》、《论语直解》。